**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2015 M. VASARIO 20 D. SPRENDIMO NR. B1-38 „DĖL MOLĖTŲ RAJONO SAVIVALDYBĖS TURTO, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“ PAKEITIMO**

2017 m. lapkričio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir siekdama supaprastinti savivaldybės turto nurašymo tvarką bei sumažinti savivaldybės įstaigoms administracinę naštą,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 12.2, 12.3 papunkčius ir juos išdėstyti taip:

 „12.2. Savivaldybės administracijos direktorius šio aprašo IV skyriuje nustatyta tvarka – dėl savivaldybės nematerialiojo ir ilgalaikio materialiojo turto (išskyrus nekilnojamąjį turtą ar kitus nekilnojamuosius daiktus), kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 15 tūkst. eurų;

12.3. Savivaldybės įstaigų vadovai dėl įstaigų patikėjimo teise valdomo nematerialiojo ir ilgalaikio materialiojo turto (išskyrus nekilnojamąjį turtą ir savivaldybei patikėjimo teise perduotą valstybės turtą), kurio nustatytas naudingo tarnavimo laikas pasibaigęs, ir visiškai nusidėvėjusio nematerialiojo ir ilgalaikio materialiojo bei trumpalaikio materialiojo turto, kai jis netinkamas naudoti ir kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 300 eurų;“.

1. Nustatyti, kad šis sprendimas įsigalioja nuo 2017 m. gruodžio 1 dienos.

Savivaldybės meras